На основу члана 34. Закона о јавној својини („Службени гласник РС“ бр. 72/2011, 88/2013, 105/2014, 104/2016 – др закон, 108/2016, 113/2017, 95/2018 и 153/2020), и Одлуке о покретању и спровођењу поступка Јавног конкурса ради давања у закуп дрвених монтажних тезги које се налазе у Градском парку број 820/22 од 27.05.2022. године, ЈУ „Туристичка организација града Врања“, расписује:

**Ј А В Н И К О Н К У Р С**

**ради прикупљања писаних пријава за давања у закуп дрвених монтажних тезги**

**које се налазе у Градском парку**

ЈУ „Туристичка организација града Врања“ расписује Јавни конкурс ради прикупљања писаних пријава за издавање 10 (десет) дрвених тезги ради продаје у Градском парку. Тезге су нумерисане и обележене. Право на конкурс имају сва правна и физичка лица.

**1.** Дрвене тезге изнајмљују се током летње сезоне за месец Јун, Јул и Август**.**

**2.** Цена закупа дрвених тезги на дневном нивоу кошта 122,00 дин без ПДВ-а по 1 m2. Површина једне тезге је 2 m2 што укупно износи 244,00 динара без ПДВ-а односно 292.80 динара са урачунатим ПДВ-ом.

**3.** Закупац ће плаћати закупнину унапред на месечном нивоу у целокупном износу, за текући месец зависно од броја дана у месецу.

**4.** Mонтажне дрвене тезге закупцима би служиле за обављање делатности продаје робе на мало у складу са Законом. Продаја ван простора монтажних дрвених тезги није дозвољена.

**5.** На тезгама би се вршила улична продаја која би подразумевала продају производа:

* Домаћа радиност,
* Грнчарски производи,
* Сувенири,
* Украси од дрвета и пластике,
* Свеже, суво и пластично украсно цвеће,
* Шећерна вуна и лизалица,
* Кокица,
* Разних печених или пржених зрневља и семенски (кокица, кукуруза, кикирикија, кестења, леблебије, сунцокрета, тикви, бундева,...).

**6.** **Није дозвољена** продаја текстилне, пиротехничке робе и осталих производа широке производње.

**8.** Закупац је дужан да:

- монтажни објекат – дрвене тезге одржава у уредном стању,

- не оштећује површину дрвених тезги коју користи,

- након завршетка коришћења изврши комплетно чишћење и сређивање тезги, као и да доведе монтажни објекат у првобитно стање.

**9.** Закупац је обавезан да изврши закључивање уговора о закупу монтажног дрвеног објекта - Тезги са ЈУ „Туристичка организација града Врања“. Закупац ће закупљени простор користити само за своје потребе и нема право да другоме издаје у подзакуп.

**10.** Уговорене стране задржавају право на једнострани раскид уговора без навођења разлога, слањем писаног обавештења другој уговореној страни са отказним роком од 30 дана од дана пријема обавештења о раскиду. Уколико закупац не плати закупнину најкасније до 15. (петнаестог) дана у текућем месецу доћи ће до раскида уговора без отказног рока.

**11.** Пријава за доделу у закуп монтажних дрвених тезги ради уличне продаје, се подноси у затвореној коверти, са назнаком «Пријава за конкурс» на адресу: др. Димитрија Јовчића бр. 6, 17500 Врање, предајом лично у просторијама управе ЈУ „Туристичка организација града Врања“, поштом на напред наведену адресу или на е-меил адресу: [info@tovranje.rs](mailto:info@tovranje.rs) .

**12.** Рок за подношење пријава је 8 дана од дана објављивања јавног конкурса закључно са 06.06.2022. године. Пријаве поднете након оглашеног рока и непотпуне пријаве неће се узети у разматрање.

**13.** Разматрање пријава у поступку јавног конкурса одржаће се дана 07.06.2022. године, у Врању, у просторијама ЈУ „Туристичка организација града Врања“, ул. др. Димитрија Јовчића бр. 6, са почетком у 13:00 часова.

**14.** У колико се јави већи број заинтересованих лица за закуп дрвених монтажних објекта „Тезги“ од броја предвиђених за изнајмљивање, право на доделу закупа ће се додељивати по редоследу пристиглих пријава на јавни конкурс.

**15.** Ако неко од учесника јавног конкурса одустане од пријаве или дође до превременог раскида уговора, закуп тезги понудиће се следећем подносиоцу пријаве јавног конкурса у колико је то лице и даље заинтересовано без поновног објављивања конкурса, а у супротном расписаће се нови јавни конкурс за закуп те Тезге.

**16.** За додатне информације обратити се у Инфо центру ЈУ „Туристичка организација града Врања“ (пешачка зона) у улици Краља Стефана Првовенчаног бр. 43 или у Туристичкој организацији града врања у улици др. Димитрија Јовчића бр. 6, или на броју телефона 017/417-545.

**17.** Текст јавног конкурса се објављује на званичној интернет страници ЈУ „Туристичка организација града Врања“ - [www.turistickavranje.rs](http://www.turistickavranje.rs), и на званичној интернет страници Града Врања - [www.vranje.org.rs](http://www.vranje.org.rs) .

У Врању,

Дана: 30.05.2022. године

**ПРИЈАВНИ ОБРАЗАЦ**

**ДАВАЊА У ЗАКУП ДРВЕНИХ МОНТАЖНИХ ТЕЗГИ**

**РАДИ ПРОДАЈЕ У ГРАДСКОМ ПАРКУ**

|  |  |
| --- | --- |
| **Име и презиме подносиоца**  (или назив правног лица) |  |
| **ЈМБГ подносиоца**  (ПИБ за правна лица) |  |
| **Адреса пребивалишта**  (адреса седишта правног лица) |  |
| **Контакт телефон**  (или е-маил адреса подносиоца) |  |
| **Монтажни објекат за који се аплицира**  (уписати број места од 1 - 10) |  |
| **Намена:** |  |

Уз пријавни образац, прилажем следећу документацију:

* за физичка лица очитана лична карта,
* извод из АПР за правна лица
* уверење локалне пореске администрације да је понуђач измирио локалне пореске обавезе,
* овлашћење за заступање уколико подносилац пријаве наступа преко заступника.

Подносилац пријаве својеручним потписом прихвата све услове из јавног огласа.

У Врању, ПОДНОСИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_